Nagy madarat láték
Nagy madarat láték nagy bánatba,
          Magosz fenyü fának tetejébe,
Ugy szol, ugy szol, ugy keszereg,
          Fejit földbe csökkesztette,
                    Magát holté eresztette.

Oda mene kisz göricze, kérdi:
     Mit szirsz, mit szirsz, te nagy madár?
Hogy ne szirjak, kisz göricze,
     Ha egyszer társzam elvesztettem.
Ne szírj, ne szirj, te nagy madár,
     Társzad helyett társzad leszek.

Nem kell nekem szenki társza,
Szenki társza, szenki átka.

Erdőt mezőt észe jártam,
          Csontját bontyát esze gyüttem,
Kápolnába rakogattam,
          Tulujával megfedettem,
                    Vérivel megfesztettem.
Népköltészet